Slovenska kronika, 17.2.2017


Naslov: Otvoritev vodovoda v romskem naselju Kerinov Grm
Napoved za voditelja:

Danes so v romskem naselju Kerinov Grm pripravili manjšo slovesnost ob dokončanju gradnje 700 m glavnega vodovodnega sistema, 3000 metrov razvodov, postavitvijo dveh hidrantov in vodovodnimi priključki na kar 58 parcelah. S tem so v tem naselju, ki so ga pred leti legalizirali, vanj napeljali elektriko in uredili cesto, bistveno izboljšali življenjske pogoje za njegove prebivalce.

H1: V romskem naselju Kerinov Grm so uredili vodovod
H2: 92 tisoč evrov je financirala država, le manjši del krška občina

H3: Zdaj naj bi uredili še kanalizacijo in ostala naselja

T- Iz Kerinovega Grma GORAN ROVAN /

X- Snemalec in montažer Tomi Naglič /

V Kerinovem Grmu so mnogi že pred desetimi leti imeli vodovodni priključek. Zdaj so to omrežje posodobili in po hišah namestili tudi števce za odčitavanje porabe.
T- MIRAN STANKO /
X- župan občine Krško /

»Celotna investicija je velja nekje okrog 92 tisoč evrov, brez DDV-ja. Od tega je levji delež, približno 85 tisoč evrov prispevala država in sicer Ministrstvo za gospodarstvo. Brez tega dela ne bi niti prišlo do te naložbe.«
V naselju živi okoli 200 krajanov, ki so z novo pridobitvijo povečini zadovoljni.
T- MORAN JURKOVIČ /

»Prej se je plačevalo povprečje, so plačevali eni več porabo, eni manj porabo, pač ni blo pravilno to. Jest pa mislim, da bo zdej zelo velik boljše kuker je blo do zdej, da bo pa plaču pa vsak tisto porabu, kuker jo bo pač ponucal, ne.«
T- DEJAN BRAJDIČ /

»Števce mamo zdej elektronske, vsak. Po člani družine smo prej plačeval to, tako da zdej pa po števcu plačamo, Kulk se porabi, tulk se plačuje. Prej smo do 30 evrov  plačeval, do 40 evrov, zdej pa sami po števcu plačujemo vodo. In kulk pride pol? Ja, jest bi okrog 19 evrov, ne.«
Krška občina namerava v bodoče v Kerinovem Grmu urediti še kanalizacijo in javno razsvetljavo, rada pa bi začela urejati tudi druga romska naselja. Ker to obljublja že več kot deset let so Romi nezadovoljni.
T- MORAN JURKOVIČ /

X- romski svetnik občine Krško /

»Sej normalno, da financiranje. Ampak zakaj so takrat 2002 zbrisal dva romska naselja. Če ne bi bilo tega takrat izbrisano, bi blo zdele sredstva in evropskih, mislim iz državne strani nakazana.«
Gre za problem razpisov, saj država urejanje naselij, ki niso opredeljena kot romska, pač ne financira.
